

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | **Základná škola Sama Cambela, Školská 14, 976 13 Slovenská Ľupča** |
| 1. Názov projektu | Zvýšenie kvality vzdelávania na ZŠ Sama Cambela v Slovenskej Ľupči |
| 1. Kód projektu ITMS2014+ | 312011R070 |
| 1. Názov pedagogického klubu | **5.6.2. Pedagogický klub - čitateľské dielne s písomným výstupom** |
| 1. Dátum stretnutia pedagogického klubu | 02.06. 2021 |
| 1. Miesto stretnutia pedagogického klubu | ZŠ Sama Cambela, Slovenská Ľupča |
| 1. Meno koordinátora pedagogického klubu | Mgr. Marcela Kramcová |
| 1. Odkaz na webové sídlo zverejnenej správy | <http://www.zsslovlupca.edu.sk/> |

|  |
| --- |
| 1. **Manažérske zhrnutie:**   Témou stretnutia členov pedagogického klubu Čitateľské dielne bolo kritické čítanie a kritické myslenie. Práca žiakov s textom je významnou súčasťou vyučovacieho procesu i mimoškolských aktivít. Dôležité je, aby žiak vedel správne (kriticky) zhodnotiť informácie, pochopiť ich a spracovať. To je možné len vtedy, ak bude učiteľ viesť žiakov k aktívnemu porozumeniu a naučí ich efektívnej práci s textom (žiak si osvojí sebaregulačné postupy pri práci s textom, bude vedieť riadiť svoje učenie). Nekritický čitateľ sa uspokojí s faktami a text nevníma zo širšieho uhla pohľadu. Zameriava sa na reprodukciu textu. Na druhej strane kritický čitateľ podporuje, resp. nepodporuje tvrdenia autora textu, ponúka argumenty a jednotlivé informácie prepája. Kritické čítanie sa realizuje v troch krokoch: 1. krok: čítanie textu sústredené na základné porozumenie, jednoduché sledovanie myšlienok autora textu, prerozprávanie textu, zopakovanie podstatných informácií. 2. krok: deskripcia, opis – zisťovanie, ako text podporuje tvrdenia; hľadanie odpovedí na otázky: aká téma je v texte prezentovaná, aké príklady a dôkazy sú použité, aké závery sú dosiahnuté. 3. krok – analýza zmyslu textu – interpretácia. Čitateľ hľadá zmysel a význam prečítaného, pričom skúma aj štruktúru textu a použité jazykové prostriedky. Kritické čítanie znamená pozorné, aktívne, analytické čítanie. Kritické myslenie zahŕňa reflexiu hodnovernosti toho, čo sme čítali s ohľadom na predchádzajúce vedomosti a porozumenie sveta. Pokiaľ text hodnotíme, nemali by sme skresľovať skutočné znenie alebo zmysel napísaného.  Kľúčové slová:  Kritické čítanie, kritické myslenie, analytické čítanie, interpretácia textu |
| 1. **Hlavné body, témy stretnutia, zhrnutie priebehu stretnutia:**   1.V úvode stretnutia sa členovia klubu v rámci internetového prieskumu oboznámili s teoretickými východiskami kritického čítania a kritického myslenia, ktoré sú dostupné na: <https://www.pf.ukf.sk/images/docs/projekty/2017/pC-Cp/publikacie/Strategie_rozvoja_kritickeho_myslenia_vo_vyucovani_pedagogiky.pdf>  <https://archiv.mpc-edu.sk/sites/default/files/publikacie/i_noskova_interpretacia_literarnych_textov_ako_citatelsky_stimul.pdf>  <http://niot.sk/wp-content/uploads/2019/01/A5-Metodick%C3%A1-pr%C3%ADru%C4%8Dka-Kritick%C3%A9-myslenie-2.pdf>  <http://www.soslipany.sk/Projekty/SBD/Slovensk%FD%20jazyk/U%E8ebn%FD%20zdroj%20pre%20u%E8ite%BEov.pdf>  <https://eduworld.sk/cd/jaroslava-konickova/6447/preco-je-dolezite-kriticke-citanie-a-kriticke-myslenie> Kritické čítanie predpokladá kritického čitateľa, v ktorom sa spája čitateľský záujem a  čitateľské zručnosti s  čitateľským vkusom a  schopnosťou hodnotiť literárny text, resp. dielo. Medzi ciele kritického čítania literárneho textu patria: - rozpoznať, čo bolo autorovým cieľom; - pochopiť naladenie, tému, motívy textu; - pochopiť jazyk textu a presvedčivosť jazykových foriem; - rozpoznať úroveň zaangažovanosti autora. Pre podporu takéhoto čítania sú potrebné nasledujúce kroky:  1. Krok – Čítanie a prerozprávanie textu: postupuje sa v texte postupne po jednotlivých odsekoch. Tento spôsob sa uplatňuje pri novom učive, rôznych definíciách a pojmoch. Vo vyučovacom procese sa žiaci stretávajú s definíciami, faktmi, ktoré je nutné pochopiť a citovať, prípadne čo najpresnejšie parafrázovať autora. Tieto poznatky dávajú žiakovi základ vedomostí a priestor učiteľovi na diskusiu.  2. Krok – Deskripcia: týmto spôsobom môžeme identifikovať údaje a fakty, ktoré boli v texte použité a aké boli prijaté závery. Odpovedajú na otázky: Aká téma je spracovaná? Aké príklady a dôkazy boli použité? Aké sú závery v téme?  3 krok – Interpretácia: zameraná na význam a zmysel textu. Čitateľ vníma použité jazykové prostriedky, štýl písania autora, štruktúru textu. Cieľom takto koncipovaného čítania je identifikovať autorove ciele, jeho stanovisko, zaujatosť k problematike.  Kritické čítanie prestavuje techniku prijímania informácií z textu, predstavuje určitú analýzu textu. Na druhej strane, kritické myslenie je technika hodnotenia, na základe ktorej sa rozhodujeme, čomu veríme a čomu nie. Kritické čítanie prestavuje základ kritického myslenia.  Kritické myslenie znamená: - myslieť nezávisle, nezaujato, byť otvorený novým myšlienkam; - identifikovať hlavné východiská, sporné otázky; - porovnať podobnosti a rozdiely medzi dvoma alebo viacerými ľuďmi, objektmi, myšlienkami alebo situáciami v tom istom alebo rôznom čase; - určiť, ktoré informácie sú dôležité; - formulovať vhodné otázky; - rozlišovať fakty, názory a zdôvodňovať úsudky; - kontrolovať konzistentnosť (určiť, či dané výroky alebo symboly súvisia, vyplývajú jeden z druhého); - určiť nevyslovené predpoklady; - rozpoznať stereotypy a klišé.Kritické myslenie je technika hodnotenia myšlienok a informácií, pomocou ktorej sa rozhodujeme, čo prijať a v čo veriť.  Kritické myslenie zahŕňa premýšľanie o hodnovernosti toho, čo sme čítali, s ohľadom na predchádzajúce vedomosti a porozumenie sveta.  2. V druhej časti stretnutia členovia klubu hľadali námety, ako žiakov umožniť osvojenie si techník na rozvoj kritického myslenia a kritického čítania. Inšpirovali sa námetmi dostupnými na <https://eduworld.sk/cd/jaroslava-konickova/2651/metody-kritickeho-myslenia-a-ich-vyuzitie-v-skole> . V praxi na hodinách čitateľských dielní v 5. a 7. ročníku budú realizovať metódy Brainwriting, Pyramída, Učenie formou skladania, Cinquain. |
| 1. **Závery a odporúčania:**   Kritické čítanie znamená pozorné, aktívne, analytické čítanie. Je to technika, ktorou sa získavajú informácie a myšlienky z textu. Učitelia by sa preto mali snažiť rozvíjať kritické čítanie a kritické svojich žiakov, pretože kritické myslenie je zručnosť, ktorá umožní žiakom lepšie si poradiť s výzvami súčasnej spoločnosti. Je to jedna z kľúčových kompetencií, ktorú potrebuje každý na svoje osobné naplnenie a rozvoj, na zapojenie sa do spoločnosti a úspešnú zamestnateľnosť. Keďže s kritickým myslením je spojené kritické čítanie, je vhodné naučiť žiakov technikám kritického čítania, najlepšie zábavnou a hravou formou. Čím skôr si žiaci takéto zručnosti osvoja, tým skôr ho začnú využívať pri osvojovaní si nových poznatkov v rôznych predmetoch. Iba keď dokonale pochopia text (teda ho kriticky „prečítajú“), môžu skutočne zhodnotiť jeho obsah. Kritické čítanie a myslenie fungujú spoločne. |

|  |  |
| --- | --- |
| 1. Vypracoval (meno, priezvisko) | PhDr. Jana Jamrišková |
| 1. Dátum | 02.06.2021 |
| 1. Podpis | ............................ |
| 1. Schválil (meno, priezvisko) | ............................ |
| 1. Dátum | ............................ |
| 1. Podpis | ............................ |

**Príloha:**

Prezenčná listina zo stretnutia pedagogického klubu

Príloha správy o činnosti pedagogického klubu 

|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | Základná škola Sama Cambela, Školská 14, 976 13 Slovenská Ľupča |
| Názov projektu: | Zvýšenie kvality vzdelávania na ZŠ Sama Cambela v Slovenskej Ľupči |
| Kód ITMS projektu: | 312011R070 |
| Názov pedagogického klubu: | **5.6.2. Pedagogický klub - čitateľské dielne s písomným výstupom** |

# PREZENČNÁ LISTINA

Miesto konania stretnutia: ZŠ Sama Cambela

Dátum konania stretnutia: .....02.06.2021 ........

Trvanie stretnutia: ...14, 00 – 17,00 hod......

Zoznam účastníkov/členov pedagogického klubu:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | Mgr. Marcel Hlaváč |  | ZŠ Sama Cambela |
| 2. | PhDr. Jana Jamrišková |  | ZŠ Sama Cambela |
| 3. | Mgr. Marcela Kramcová |  | ZŠ Sama Cambela |

Meno prizvaných odborníkov/iných účastníkov, ktorí nie sú členmi pedagogického klubu a podpis/y:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
|  |  |  |  |
|  |  |  |  |
|  |  |  |  |